ביצוע שירות חובה, מילואים או קבע בצה"ל וכן ביצוע שירות באחד מגופי הביטחון – משטרת ישראל, שירות בתי הסוהר, שירות הביטחון הכללי, המודיעין וכן מיועדים לשירות ביטחון שנפגעו בזמן גיבוש או קורס צבאי וכן רבש"צ (רכז ביטחון שוטף צבאי) וכיתות כוננות, בנסיבות של פעילות לחימה. חבלה או מחלה שנגרמו בעקבות השירות, בדרך לשירות או בחזרה ממנו. במקרה של שירות חובה בצה"ל ניתן לקבל הכרה במקרה של חבלה, גם אם היא התרחשה שלא בעת מילוי התפקיד או במסגרת חופשה ובלבד שהתרחשה בזמן השירות ועד 30 ימים מתחילת ההיעדרות מהשירות והזכויות יינתנו רק במקרה של נכות בשיעור 20% ומעלה. הבקשה להכרה מוגשת עד שלוש שנים מיום השחרור מהשירות. במקרה שיש תיעוד של אירוע הפגיעה ותוצאותיה, ניתן להגיש בקשה גם אם חלפו יותר מ- 3 שנים מהשירות. הפגיעה איננה בעקבות מעשה הנחשב להתנהגות רעה חמורה כגון שימוש אסור בנשק או בסמים. לא ניתן לקבל כפל זכויות עבור אותה הפגיעה, גם פיצוי מאגף השיקום וגם פיצוי מתביעה נזיקית או מביטוח לאומי.